Espòrt de combat

Un espòrt de combat es un espòrt competitiu de contacte ont dos combatents luchan un contra l'autre, amb per objectiu de simular un combat còs a còs vertadièr. La bòxa, las arts marcialas de competicion, lo combat liure e l'escrima son d'exemples d'espòrts de combat. 

Las tecnicas utilizadas pòdon èsser classificadas en tres domenis: tustar, agantar, e usatge d'arma. D'unas  reglas del jòc s'especializan dins un airal, d'autras permeton la superposicion. 

Espòrt de combat e art marcial 
La nocion d'"espòrt de combat" es diferenta de la d'art marcial, e mai que d'unas disciplinas coïncidiscan. 

D'efièch, un art marcial es per definicion un "art de guerra", una disciplina ont tot es permés. A causa de la perilhositat potenciala, l'estudi d'un art marcial es plan definit en règla generala. 

Al contrari, un espòrt de combat a de competicions, e de nòrmas destinadas, en particular, a garantir l'integritat fisica e un arbitre per las far respectar. D'un costat, espòrt de combat s'aluenha del combat real, mas d'un autre, permet de s'afrontar amb un adversari que ten de reaccions imprevisiblas e permet una bona esportivitat (fair play e respècte). 

Aquestes dos punts de vista son fondamentalament diferents, mas istoricament ligats. Dins los païses asiatics, l'aprendissatge d'arts marcialas s'efectuava per afrontar un atacant. Lo còs de l'individú se transformava en una vertadièra arma de guèrra e servissiá a s'opausar en cas d'agression de pòples envasidors. Atal, aquesta vision d'una disciplina marciala servissiá a defendre sa vida pendent l'época feudala. 

Aquestas tecnicas marcialas se transmetèron al cors dels ans dins lo mond entièr, e son estadas adaptadas a las mentalitats de las personas que las fasián servir .

 Lista d'espòrts de combat  
Espòrts de combat olimpics 
 bòxa 
 esgrima 
 judo 
 lucha 
 taekwondo 

Autres espòrts de combat modèrnes 
 arnis 
 arts marcialas mixtas (veire combat libre)
 bando-kickboxing o lethwei moderne, naban o lucha birmana moderna 
 capoeira 
 full-contact 
 jiu-jitsu brasilenh 
 karate
 kendo 
 kick-boxing 
 muay thai 
 sambo 
 sanda 
 savate 
 sumo

Espòrts de combat ancians 
 bòxa antica 
 pancraci 

Categoria:Espòrt de combat